Производството е образувано по жалба от В. А. З. с ЕГН [ЕГН] с адрес [населено място] Жалбата е насочена срещу електронен фиш К1392263 от 21.10.2016г., издаден от ОДМВР - Б. за превишена скорост на територията на [населено място], с което на основание чл.189, ал.4 във вр. чл.182, ал.2 ЗДвП на жалбоподателя е наложена глоба в размер на 50 лева за нарушение по чл. 21, ал.2 ЗДвП. 
Постъпилата жалба е нередовна и не отговаря на изискванията на чл. 320, ал. 1 от НПК, тъй като в нея не са посочени какви са конкретните оплаквания срещу атакуваното наказателно постановление и, което е по-важното - какви искания се отправят към съда. 
С разпореждане от 12.12.2017г, съдът е указал на жалбоподателя на основание чл. 323, ал.1 НПК, вр. чл. 84 от ЗАНН в 7-дневен срок от датата на получаване на съобщението да приведе жалбата си в съответствие с изискванията на чл. 320, ал.1, изр.2 от НПК, вр. чл. 84 от ЗАНН, като посочи какво е направеното от обжалващата страна искане, както и да се посочат неизяснените обстоятелства и доказателствата, които следва да се съберат и проверят от районния съд. Жалбоподателката е предупредена, че при неизпълнение на дадените указания в определения от съда срок, жалбата й ще бъде върната, а съдебното производство ще бъде прекратено.
Съобщение за определението на съда, ведно с дадените указания, е връчено на жалбоподателката на 01.02.2018 г /а на 02.02.2018г. е връчено повторно/. В указания 7-дневен срок, който съгласно чл. 183, ал.2 НПК, вр. чл. 84 ЗАНН, е изтекъл в края на 08.02.2018 г., жалбоподателят не е отстранил нередовностите на жалбата си, респ. пречките за разглеждане на делото, поради което същото следва да бъде прекратено, съгласно чл. 323, ал.1, т.1 от НПК, вр. чл. 84 от ЗАНН. 
Водим от горното и на основание чл.63, ал.2, вр. чл.84 ЗАНН, вр. чл.323, ал.1, т.1, вр. чл. 320, ал. 1 НПК, Районен съд- Благоевград

О П Р Е Д Е Л И:

ВРЪЩА Жалба, подадена от В. А. З. с ЕГН [ЕГН] с адрес [населено място] срещу електронен фиш К1392263 от 21.10.2016г., издаден от ОДМВР – Б.
ПРЕКРАТЯВА производството по нахд № 2267/2017 г. по описа на Районен съд-Благоевград. 
Определението подлежи на обжалване пред Административен съд – Благоевград в 7-дневен срок от съобщаването му на страните. 

                                                                          РАЙОНЕН СЪДИЯ: